Nos Girardus, Dei gratia Eduensis episcopus, notum facimus universis præsentibus, quod in nostra præsentia constituti Perrinus de Semuro Briennensi, filius quondam dom Girardi de Semuro, militis, ex una parte, et illustris vir Hugo dux Burgundiæ, ex altera: dictus Perrinus vendit et, titulo puræ et perfectæ venditionis, tradit prædicto Hugoni duci Burgundiæ, tertiam partem quam habet in pedagio de Paredo Moinali et omnem actionem, quod et quam habet et habere potest in prædicto pedagio aliqua ratione; in ipsum Hugonem suosque liberos vel heredes dictam tertiam partem pedagii et omne jus et actionem totaliter transferendo, et hoc pro pretio quater viginti librarum Viennensium, de quo pretio idem Perrinus se tenet plenarie pro pagato; promittens idem Perrinus, per juramentum suum et sub obligatione bonorum suorum, prædicto domo duci, stipulanti pro se et hæredibus suis, quod contra dictam venditionem non veniet nec alicui contraire volenti consentiet, et faciet et præstabit, si contigerit dictam tertiam partem pedagii(...), quicquid in casu evictionis debet fieri vel præstari, et quod pro dicto duce se opponet et si opus fuerit ad justiciam respondebit; renuntians idem venditor, etc. In cujus rei testimonium, etc. Actum et datum anno Domini millesimo ducentesimo septuagesimo primo, die martis post festum sancti Dionysii.